Samsung Galaxy S5’ning chaqirig‘iga iPhone 5s ustidan muzli suv quyib javob berildi

Ice Bucket Challenge aksiyasi doirasida Samsung Galaxy S5 smartfoni ustidan muzdek suv quyilib, iPhone 5s, HTC One (M8) va Nokia Lumia 930 smartfonlarini xuddi shunday qilishga undalgani haqida avval xabar berilgan edi. iMore sayti tomonidan tayyorlangan videoda iPhone 5s ustidan muzli suv quyib, Galaxy S5 chaqirig‘iga javob berildi. Bu haqda Mobinfo.uz sayti ma’lumotiga asoslanib “Parol” nashri xabar berdi.

Video mualliflarining ta’kidlashicha, ustidan muzli suv quyilgan iPhone 5s smartfoni hali ham ishlamoqda. Samsung kompaniyasi esa Ice Bucket Challenge aksiyasi sabab Galaxy S5 smartfonining suvga chidamli ekanligini targ‘ib qilmoqchi bo‘lgan edi. Qaysidir ma’noda bunga erishdi ham. Chunki, Galaxy S5 ustidan suv quyilgan video bir sutka davomida 600 ming martadan ziyod tomosha qilingan.